લગભગ પચાસ વધુ વર્ષની વાત છે. બે.બે. ઉસ્તાદ સાહેબ બેહરામશાહજી ઉદવાડે પાધરીયા હતા. શ્રીજી ઇરાનશાહના મકાનમાં પણ આવ્યા હતા. પરંતુ અંદરના ભાગમાં જઇ શ્રીજી ઇરાનશાહ આતશ પાદશાહ સાહેબના દર્શન કર્યા ન હતાં.....બેહરામશાહજી જયારે ઉદવાડે પહેલાં આવ્યા હતા ત્યારે ઇરાનશાહ સામે ગયા ન હતા. પરંતુ બહારથી પોતા તરફનો હદિયો ઈરાનશાહને અર્પણ કરાવ્યો હતો.......ઉસ્તાદ સાહેબના બહુજ ઘાડા સમાગમમાં આવનાર મોબેદ બેહરામજી ઉનવાલાએ ખુલાસો કરતાં જણાવ્યુ હતું કે મેં ઉસ્તાદ સાહેબને ફરીથી ઉદવાડા પધારવાની અને શ્રીજી સાહેબ ઇરાનશાહના દર્શન કરવાની અનેક વાર અરજ કરી હતી. એકવાર તેના જવાબમાં બેહરામશાહજી એમ કહ્યું હતું કે તારે ઘરે ઉતારો આપજે, મને સાદુ નાહન બા કાનુન આપજે, ત્યાંથી એક નવો સુધરેહ અને કુસ્તી આપજે. એટલે બેહરામજી સ્વાભાવીક રીતે ખુશાલી વચ્ચે હા કહયું હતું......થોડાંક વર્ષો પછીથી એકવાર ઉદવાડા જવાની ખાહેશ ઉસ્તાદે દેખાડી. અમુક દીવસે જવાની તૈયારી પણ કરવામાં આવી સાથે જેહાંગીર કાવસજી ઉનવાલા પણ જનાર હતા અને સર્વ નક્કી કર્યું હતું પરંતુ છેલ્લે દીવસે નહિ પણ છેલ્લે કલાકે માંડી વળતાં બેહરામશાહજીએ જણાવ્યુ કે મને હમણાજ મારા ઉસ્તાદ તરફથી હોકમ થયો છે કે ઉદવાડા જવું નહિ.[1]